OKRESNÁ PROKURATÚRA BRATISLAVA IV 
Hanulova 9/A, 844 61 Bratislava 4	

Číslo: 1 Pv 547/14/1104	Bratislava IV 23.03.2016 
EEČ: 2-11-16-2016

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Bratislava IV
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
rodné priezvisko: XXXXX
trvalé bydlisko: XXXXX XXXXX, XXXXX
povolanie: department manager
väzba: nie 
ktorá je trestne stíhaná pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Bratislava IV zo dňa 28.1.2015 spisová značka 1 Pv 547/14/1104, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Po tom, čo si od nestotožnenej osoby kúpila za 10 € plastové vrecko s marihuanou o hmotnosti 731 mg obsahujúce viac ako 20 mg účinnej látky THC, ktoré možno považovať za 2 dávky tejto drogy, toto mala vo svojej držbe až do 08.10.2014 kedy bola v čase o 21.25 h na Majerníkovej ulici v Bratislave kontrolovaná policajnou hliadkou, ktorá spozorovala, že vrecko drží v ruke, pričom na výzvu polície drogu dobrovoľne vydala. 

Uznesením prokurátora Okresnej prokuratúry Bratislava IV zo dňa 28.1.2015, spisová značka 1 Pv 547/14/1104, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Prokurátorka Okresnej prokuratúry Bratislava IV dňa 28.01.2015 podľa § 216 ods. 1 Trestného poriadku rozhodla v trestnej veci obvinenej XXXXX stíhanej pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona o podmienečnom zastavení jej trestného stíhania. V uznesení sp. zn. 1Pv 547/14/1104 prokurátorka určila obvinenej skúšobnú dobu na 12 mesiacov a obmedzenie spočívajúce v zdržaní sa užívania omamných a psychotropných látok. Obvinenej plynula skúšobná doba od 15.02.2015 do 15.02.2016. 
	Po uplynutí skúšobnej doby boli na osobu obvinenej vyžiadané správy z miesta bydliska a lustrácie z príslušných policajných evidencií, ako aj odpis z registra trestov. Z týchto vyplynulo, že obvinená nespáchala v skúšobnej dobe žiadny trestný čin, ani priestupok, v súčasnosti nie je na žiadnej súčasti Policajného zboru trestne stíhaná. V mieste bydliska polícia nemá o osobe obvinenej žiadne negatívne informácie, nebolo zistené, že by konzumovala návykové látky. 
Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e). 
Na základe vyššie uvedených skutočností je možné konštatovať, že obvinená počas plynutia skúšobnej doby podmienečného zastavenia trestného stíhania viedla riadny život, pretože nespáchala žiadny trestný čin ani priestupok, a preto splnila podmienky pre rozhodnutie o jej osvedčení sa. Vzhľadom na tieto skutočnosti som rozhodla tak ako je uvedené vo výroku tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Monika Zámečníková
prokurátorka